แรงขายหุ้นใหญ่กด SET ร่วงหนัก 14 จุด โบรกฯมองพรุ่งนี้เสี่ยงพักฐานต่อ วางแนวรับ 1,722 จุด
แรงขายหุ้นใหญ่กด SET ร่วงหนัก 14 จุด โบรกฯมองพรุ่งนี้เสี่ยงพักฐานต่อ วางแนวรับ 1,722 จุด
แรงขายหุ้นใหญ่กด SET ร่วงหนัก 14 จุด โบรกฯมองพรุ่งนี้เสี่ยงพักฐานต่อ วางแนวรับ 1,722 จุด
4 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,724.37 จุด ลบ 14.14 จุด หรือ 0.81% มูลค่าการซื้อขาย 8.9 หมื่นล้านบาท
10 หุ้นกดดัชนีวันนี้

ด้านน.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงบ่ายนี้ปรับตัวลงแรงกว่าตลาดหุ้นในภูมิภาคเอเชียที่เคลื่อนไหวทั้งในแดนบวก-ลบสลับกัน คาดว่าจะเป็นแรงขายทำกำไรหลังจากที่ปรับตัวขึ้นไปมากแล้ว โดยหุ้นในกลุ่มโรงไฟฟ้านำดิ่ง โดยตลาดฯมี Valuation แพงไปแล้ว เทรด P/E เกือบ 17 เท่า ขณะที่กำไรของบริษัทจดทะเบียนปีนี้ฝ่ายวิจัยคาดว่าจะเติบโต 6.5% เท่านั้น
ทั้งนี้ คาดว่าแรงขายที่เกิดขึ้นน่าจะมาจากนักลงทุนประเภทกองทุนเริ่มขายออกมาก่อน แต่อาจมีแรงขายบางส่วนที่มาจากนักลงทุนต่างชาติที่ขายตามกองทุนออกมาด้วยก็ได้ เนื่องจากเดือนนี้ (ก.ค.) เป็นเดือนที่เริ่มจะมีการทยอยประกาศผลประกอบการของบริษัทจดทะเบียนงวดไตรมาส 2/62 ซึ่งก็คาดว่าจะออกมาไม่ดี ทำให้เป็นปัจจัยกระตุ้นที่อาจจะทำให้เกิดแรงขายทำกำไรออกมาก่อน
สำหรับ Fund Flow ที่ไหลเข้าก่อนหน้านี้ ซึ่งทำให้เงินบาทแข็งค่า และเมื่อเงินบาทแข็งค่าก็ยิ่งทำให้ Fund Flow ไหลเข้ามาต่อเนื่อง แต่หลังจากที่แบงก์ชาติออกมาบอกว่าเงินบาทแข็งค่าเกินไปแล้วก็เหมือนการส่งสัญญาณ และหลายสำนักก็ออกมาปรับลดคาดการณ์ตัวเลขเศรษฐกิจไทยด้วย
ส่วนแนวโน้มการลงทุนในวันพรุ่งนี้ (5 ก.ค.) คาดตลาดฯมีโอกาสที่จะพักฐานต่อได้ เพราะหลังจากที่หลุดแนว 1,730 จุด ก็เกิดสัญญาณขายเล็ก ๆ ออกมา อย่างไรก็ดีวันนี้ไม่หลุดแนว 1,722 ทำให้ยังมีโอกาสขึ้นทดสอบ 1,740 จุด ส่วนแนวรับให้ไว้ที่ 1,722-1,710 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GULF มูลค่าการซื้อขาย 4,821 ล้านบาท ปิดที่ 125.50 บาท ลดลง 3.00 บาท
GPSC มูลค่าการซื้อขาย 4,198 ล้านบาท ปิดที่ 69.25 บาท ลดลง 2.50 บาท
CPALL มูลค่าการซื้อขาย 3,215 ล้านบาท ปิดที่ 85.50 บาท ลดลง 1.00 บาท
BCPG มูลค่าการซื้อขาย 3,060 ล้านบาท ปิดที่ 19.20 บาท ลดลง 1.80 บาท
PTT มูลค่าการซื้อขาย 2,393 ล้านบาท ปิดที่ 48.25 บาท ราคาไม่เปลี่ยนแปลง
ตลาดหุ้นเอเชีย
